ZAVOD ZA JAVNO ZDRAVSTVO KOPRIVNIČKO-KRIŽEVAČKE ŽUPANIJE

48 000 KOPRIVNICA, TRG TOMISLAVA DR. BARDEKA 10/10

BROJ RKP-a – 27781

OIB – 12878651060

RAZINA – 31

OZNAKA RAZDOBLJA 2022-06

**BILJEŠKE UZ FINANCIJSKE IZVJEŠTAJE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 30.06. 2022. GODINE**

I PRIHODI POSLOVANJA

**Prihodi poslovanja** (razred 6) **–** za razdoblje 01.01.2022. - 30.06.2022. prihodi iznose 16.425.728,58 kn, dok su za isto razdoblje 2021. godine iznosili 18.880.706 kn. Smanjenje od 13 % ili u apsolutnom iznosu 2.454.977,42 kn objašnjeno je u nastavku.

**Pomoći iz inozemstva i od subjekata unutar općeg proračuna (skupina 63) –** za razdoblje 01.01.2022. - 30.06.2022. pomoći iznose 327.711,72 kn, dok su za isto razdoblje 2021. godine iznosile 260.408,00 kn.

U 2021. godini pomoći su obuhvaćale *Tekuće pomoći od izvanproračunskih korisnika* u iznosu 260.408 kn, a odnosile su se na uplatu HZZ-a u iznosu 168.102 kn za dvije pripravnice i provođenje mjere pripravništvo te uplatu Posebne nagrade radnicima za Covid-19 uplaćenu od strane HZZO–a u iznosu 92.306 kn.

U 2022. godini pomoći obuhvaćaju Tekuće pomoći od izvanproračunskih korisnika, te Tekuće i kapitalne pomoći proračunskim korisnicima iz proračuna koji im nije nadležan.

*Tekuće pomoći od izvanproračunskih korisnika* obuhvaćaju uplatu Posebne nagrade radnicima za Covid-19 uplaćenu od strane HZZO–a u iznosu 83.019,67 kn, uplatu HZZ-a u iznosu 2.088,84 kn, te uplatu Crvenog križa u iznosu 22.603,21 kn za provedbu projekta Volonter penzioner. *Tekuće pomoći proračunskim korisnicima iz proračuna koji im nije nadležan* u iznosu 214.400,00 kn i *Kapitalne pomoći proračunskim korisnicima iz proračuna koji im nije nadležan* u iznosu 5.600,00 kn uplaćene su od strane Ministarstva zdravstva za provođenje projekta „ Zajedno protiv ovisnosti“.

**Prihodi od imovine** **(skupina 64)** - ostvareni su u iznosu od 152,67 kn dok su u 2021. godini iznosili 159 kn. Prihodi ovise o iznosu novčanih sredstava potrebnih za podmirivanje obveza koje se zateknu na žiro računu Zavoda u tijekom izvještajnog razdoblja.

**Prihodi od prodaje proizvoda i roba te pruženih usluga i prihodi od donacija (skupina 66)** – u 2022. godini ostvareni su u iznosu od 3.393.013,90 kn dok je u 2021. godini za isto razdoblje njihovo ostvarenje iznosilo 6.471.990 kn. Smanjenje od 47.6 % ili u apsolutnom iznosu od 3.078.976,1 rezultat je smanjenja prihoda od pruženih usluga na tržištu – najvećim dijelom zbog smanjenja dijagnostike na COVID – 19 bolest na osobni zahtjev (molekularna dijagnostika, serološko testiranje i brzi antigenski test).

**Prihodi iz nadležnog proračuna i od HZZO-a na temelju ugovornih obveza** **(skupina 67)** – u 2022. godini ostvareni su prihodi u iznosu od 12.704.850,29 kn, dok je ostvarenje za 2021. godinu iznosilo 12.148.149 kn. U 2022. godini prihodi su povećani za 4,6 % odnosno u apsolutnom iznosu za 556.701,29 kn. Navedeni prihodi obuhvaćaju *Prihode od HZZO-a na temelju ugovornih obveza*(podskupina 673), a povećanje od 4,6 % rezultat je uplate HZZO-a, osim za glavarine i provedene mikrobiološke analize, i za provedena protuepidemijska cijepljenja te provedenu dijagnostiku na COVID – 19 bolest.

II RASHODI POSLOVANJA

**Rashodi poslovanja** - u 2022. godini iznose 7.487.046,86 kn dok su u istom razdoblju 2021. godine iznosili 11.137.360 kn. Smanjenje od 32,8 % odnosno u apsolutnom iznosu od 3.650.313,14 kn objašnjeno je u nastavku, a odnosi se na smanjenje izdataka vezanih uz rad u uvjetima epidemije COVID-19 bolesti.

**Rashodi za zaposlene (skupina 31)** – u 2022. iznose 4.880.640,16 kn dok su u 2021. iznosili 6.233.122 kn što je smanjenje od 21,7 % ili u apsolutnom iznosu 1.352.481,84 kn. Smanjenje je nastalo zbog smanjenja prekovremenih sati i dodataka vezanih uz rad u uvjetima epidemije COVID-19 bolesti.

**Plaće (bruto)** (podskupina 311) – u 2022. iznose 4.076.007,30 kn dok su u 2021. iznosile 5.356.179 kn što je smanjenje od 23,9 %.

**Plaće za redovan rad** - u 2022. godini ostvarene su u iznosu 3.619.834,98 kn dok su u 2021. godini iznosile 4.845.099 kn što je smanjenje od 25,3 %. Osim smanjenja vezanog uz rad u uvjetima epidemije, smanjenje je vezano i uz isplatu razlike bruto plaće zbog ne uvećanja osnovice od 6 % za 2016. godinu. Naime, u 2021. godini je isplaćena razlika u iznosu 174.705,20 kn dok je u istom razdoblju 2022. isplaćeno 75.705,30 kn.

**Plaće za prekovremeni rad** - u 2022. godini ostvareni su u iznosu 34.547,70 kn dok su u 2021. godini iznosili 45.107 kn. Smanjenje od 23,4 % ili u apsolutnom iznosu od 10.559,3 kn odnosi se na smanjenje izdataka za prekovremeni rad vezano uz epidemiju COVID-19 bolesti.

**Plaće za posebne uvjete rada** - u 2022. godini ostvareni su u iznosu 421.624,62 kn dok su u 2021. godini iznosili 465.973 kn. Smanjenje od 9,5 % ili u apsolutnom iznosu od 44.348,38 kn odnosi se također na smanjenje izdataka rad vezano uz epidemiju COVID-19 bolesti.

**Ostali rashodi za zaposlene** (podskupina 312) – u 2022. godini ostvareni su u iznosu 144.583 kn dok su u 2021. godini iznosili 158.174 kn. Smanjenje od 8,6 % ili u apsolutnom iznosu od 13.591 kn odnosi se isplate otpremnina i jubilarnih nagrada.

**Doprinosi na plaće** (podskupina 313) – u 2022. godini ostvareni su u iznosu od 660.049,86 kn dok su u istom razdoblju 2021. godine iznosili 718.769 kn. Smanjenje od 8,2 % odnosno u apsolutnom iznosu 58.719,14 kn vezano je uz smanjenje plaće.

**Materijalni rashodi (skupina 32) -** U 2022. godini ostvareni su u iznosu od 2.545.695,76 kn dok su u istom razdoblju 2021. godine iznosili 4.719.536 kn. Smanjenje od 46,1 % ili u apsolutnom iznosu od 2.173.840,24 kn obuhvaća:

 **Naknade troškova zaposlenicima** (podskupina 321) - u 2022. godini ostvareni su u iznosu od 148.345,70 kn dok su u istom razdoblju 2021. godine iznosili 129.009 kn. Povećanje za 15 % odnosno u apsolutnom iznosu od 19.336,7 kn rezultat je većeg broja Službenih putovanja u iznosu od 10.176,51 kn, većeg broja Stručnih usavršavanja zaposlenika u iznosu od 11.242,96 kn, te nešto manje isplate Naknade za prijevoz za rad na terenu i odvojeni život, u iznosu 2.082,77 kn

**Rashodi za materijal i energiju** (podskupina 322) – u 2022. ostvareni su u iznosu od 1.565.860,79 kn dok su istom razdoblju 2021. iznosili 3.283.079 kn. Smanjenje od 52,3 % odnosno u apsolutnom iznosu od 1.717.218,21 kn objašnjeno je u nastavku.

**Uredski materijal i ostali materi jalni rashodi** - u 2022. godini ostvareni su u iznosu od 60.619,48 kn dok su u istom razdoblju 2021. godine iznosili 64.930 kn. Smanjenje za 6,6 % odnosno u apsolutnom iznosu od 4.310,52 kn vezano je uz smanjenje uredskog materijala, prvenstveno tonera, čija se potrošnja je smanjila (manji broj potvrda o cijepljenju, dopisa, uputa, poziva, raznih evidencija, protokola i sl.)

**Materijal i sirovine** - u 2022. godini ostvareni su u iznosu od 1.383.280,26 kn dok su u istom razdoblju 2021. godine iznosili 3.117.146 kn. Smanjenje za 55,6 % odnosno u apsolutnom iznosu od 1.733.865,74 kn nastalo je zbog smanjenje potrošnje materijala potrebnog za dijagnostiku na SARS-CoV-2 infekcije (kitovi, reagensi, jednokratni potrošni materijal, rukavice…).

**Energija** - u 2022. godini troškovi vezani uz energiju ostvareni su u iznosu od 100.313,93 kn dok su u istom razdoblju 2021. godine iznosili 77.014 kn. Povećanje za 30,3 % posljedica je povećanja cijena energenata na tržištu.

**Sitni inventar i auto gume** - u 2022. godini ostvareni su u iznosu od 21.647,12 kn dok su u istom razdoblju 2021. godine iznosili 23.989,00 kn. U odnosu na 2021. godinu ostvareno je smanjenje od 9,8 % odnosno u apsolutnomu iznosu od 2.341,88 kn budući da je početkom 2021. godine bilo potrebno nabaviti inventar potreban kod provođenje cijepljenja po punktovima.

**Rashodi za usluge** (podskupina 323) – u 2021. ostvareni su u iznosu od 711.695,73 kn dok su u 2021. iznosili 1.213.437 kn. Smanjenje od 41,3 % odnosno u apsolutnom iznosu od 501.741,27 objašnjeno je u nastavku, a značajnija odstupanja vezana su uz:

**Usluge telefona, pošte i prijevoza** - u 2022. godini ostvarene su u iznosu od 59.705,25 kn dok su u istom razdoblju 2021. godine iznosile 79.571,00 kn. U odnosu na 2021. godinu ostvareno je smanjenje od 25 % odnosno u apsolutnomu iznosu od 19.865,75 kn. Smanjenje je rezultat smanjenog korištenja mobilnih i fiksnih telefonskih usluga u svakodnevnom radu (smanjenje u kontaktiranju pozitivnih Covid pacijenata i njihovih kontakata, komunikaciji vezanoj uz cijepljenje i organizaciju punktova…).

**Intelektualne i osobne usluge** u 2022. godini ostvarene su u iznosu od 90.716,05 kn dok su u istom razdoblju 2021. godine iznosile 582.859 kn. U odnosu na 2021. godinu ostvareno je smanjenje od 84,4 % odnosno u apsolutnomu iznosu od 492.142,95 kn.

Obuhvaćaju Ugovore o djelu, Usluge odvjetnika, te Ostale intelektualne usluge.

Ugovori o djelu – povećanje u odnosu na prošlu godinu zbog sklopljenog većeg broja ugovora o dijelu za 8.857,09 kn (tečajevi hig. minimuma i rad savjetovališta).

Usluge odvjetnika i pravnog savjetovanja – smanjenje u odnosu na prošlu godinu u iznosu 24.447,7 kn zbog smanjene potrebe za pravnim savjetovanjem i pravnim uslugama prvenstveno vezanih uz provedbu isplate razlike bruto plaće zbog ne uvećanja osnovice od 6% za 2016. godinu

Ostale intelektualne usluge – smanjenje u odnosu na prošlu godinu u iznosu od 476.552,34 kn. U prošlogodišnjem izvještajnom razdoblju na navedenoj poziciji nalazila su se rezervirana sredstva za podizvoditelje u monitoringu okoliša na Molvama dok u ovogodišnjem razdoblju nema rezerviranih sredstava.

**Računalne usluge** u 2022. godini ostvarene su u iznosu od 52.341,65 kn dok su u istom razdoblju 2021. godine iznosile 38.427 kn. U odnosu na 2021. godinu ostvareno je povećanje od 36,2 % odnosno u apsolutnomu iznosu od 13.914,65 kn.

Od početka 2022. godine zaprimaju se računi za usluge programa za evidenciju cijepljenja i njenog mjesečnog održavanja, te za uslugu najma servera dok navedenih računa nema tijekom istog izvještajnog razdoblja 2021. godine. Dodatni rashod na uslugama je i izvršeno proširenje lokalne računalne mreže na mikrobiologiji početkom 2022. godine.

**Financijski rashodi** **(skupina 34)** – u 2021. godini iznosili su 6.285,33 kn dok im je ostvarenje u istom razdoblju 2021. godine bilo 7.084 kn. Smanjenje od 11,3 % odnosno u apsolutnom iznosu od 798,67 kn vezano je uz Ostale financijske rashode odnosno uz bankarske usluge**.**

**Pomoći dane u inozemstvo i unutar općeg proračuna (skupina 36)** - u 2022. godini ostvarene su u iznosu od 54.425,61 kn dok su u istom razdoblju 2021. godine iznosile 177.618 kn. U odnosu na 2021. godinu ostvareno je smanjenje od 69,4 % odnosno u apsolutnomu iznosu od 123.192,39 kn. Pomoći se odnose se na prijenos dijela sredstava dobivenih od HZZO-a Domu zdravlja, OB Koprivnica i Zavodu za hitnu medicinu za mobilne timove koji uz djelatnike Zavoda provode protuepidemijska cijepljenja. Smanjene je u odnosu na prošlu godinu budući da nema punktova i organiziranih cijepljenja kao prošle godine već se cijepljenja obavljaju u Zavodu.

**Z005-** **Ukupni rashodi poslovanja –** u 2022. godini ostvareni su u iznosu od 7.487.046,86 kn dok su u istom razdoblju 2021. godine iznosili 11.137.360 kn što je smanjenje od 32,8 % odnosno u apsolutnom iznosu 3.650.313,14 kn.

**X001 – VIŠAK PRIHODA POSLOVANJA –** u 2022. godini ostvaren je u iznosu od 8.938,681,72 kn dok je u istom razdoblju 2021. godine iznosio 7.743.346 kn što je povećanje od 15,4 % odnosno u apsolutnom iznosu 1.195.335,72 kn.

III PRIHODI I RASHODI OD NEFINANCIJSKE IMOVINE

**Prihodi od prodaje nefinancijske imovine** (razred 7) **–** u 2022.ostvareni su u iznosu od 389,77 kn dok su u 2021. godini iznosili 390 kn.

**Prihodi od prodaje proizvedene dugotrajne imovine (skupina 72) -** u 2022.ostvareni su u iznosu od 389,77 kn dok su u 2021. godini iznosili 390 kn. Navedeni prihodi su *Prihodi od prodaje građevinskih objekata* (podskupina 721), a odnose se na uplatu sredstava koje uplaćuje djelatnik za stan koji je kupio od „Medicinskog centra Koprivnica“.

**Rashodi za nabavu nefinancijske imovine** (razred 4) – u 2022. godini ostvareni su u iznosu od 35.803,97 kn dok su u istom razdoblju 2021. iznosili 171.027 kn (smanjenje od 79,1 %). U izvještajnom razdoblju 2022. godine nabavljeno je i planirano manje nefinancijske imovine nego u istom izvještajnom razdoblju prošle godine.

U 2022. godini nabavljena je i instalirana slijedeća nefinancijska imovina:

Licence u iznosu 3.104,52 kn,

Računala i računalne opreme u iznosu 8.703,63 kn

Uredske opreme i namještaja u iznosu 1.934,18 kn,

Medicinske i laboratorijske opreme u iznosu od 22.061,64 kn.

**Y002 -MANJAK PRIHODA OD NEFINANCIJSKE IMOVINE –** u 2022. godini iznosi 35.414,20 kn dok je u istom razdoblju 2021. godine iznosio 170.637 kn. Smanjenje u apsolutnom iznosu od 135.222,80 kn objašnjeno je kroz bilješke.

**X067 - UKUPNI PRIHODI** ostvareni u 2022. godini iznose 16.426.118,35 kn dok su u istom razdoblju 2021. godine iznosili 18.881.096 kn. Smanjenje od 13 % odnosno u apsolutnom iznosu od 2.454.977,65 kn odnosi se na smanjenje Prihoda poslovanja odnosno smanjenje Prihoda od pruženih usluga.

**Y034 – UKUPNI RASHODI** ostvareni u 2022. godini iznose7.522.850,83 kn dok su u istom razdoblju 2021. godine iznosili 11.308.387 kn. Smanjenje od 33,5 % odnosno u apsolutnom iznosu od 3.785.536,17 kn odnosi se na smanjenje rashoda poslovanja (Z005) za 32,8 % i smanjenje Rashoda za nabavu nefinancijske imovine za 79,1 %.

**X004** – Ukupan višak prihoda ostvaren u razdoblju 01.01.- 30.6.2022 iznosi 8.903.267,52 kn.

**X678** - Ukupni prihodi i primici za razdoblje 01.01.- 30.6.2022. iznose 16.426.118,35 kn.

**Y345** - Ukupni rashodi i izdaci za razdoblje 01.01.- 30.6.2022. iznose 7.522.850,83 kn.

**X005** - Višak prihoda i primitaka ostvaren u razdoblju 01.01.- 30.6.2022. iznosi 8.903.267,52 kn.

**9221-9222** - Višak prihoda i primitaka – preneseni iznosi 4.077.088,22 kn.

**X006 -** Višak prihoda i primitaka raspoloživ u sljedećem razdoblju iznosi 12.980.355,74 kn.

**BILJEŠKE UZ IZVJEŠTAJ O OBVEZAMA – OBRAZAC OBVEZE**

**Stanje obveza 1.siječnja** iznosi 3.982.411,10 kn

Novonastale obveze u tekućem razdoblju iznose 7.957.397,90 kn, dok je iznos podmirenih obveza 10.805.526,00 kn. Na osnovu toga utvrđeno je stanje obveza na dan 30.06.2022. u iznosu od 1.134.283,00 kn.

**Stanje obveza na kraju izvještajnog razdoblja** iznosi 1.134.283,00 kn.

Stanje nedospjelih obveza je u iznosu od 1.134.283,00 kn, a odnose se na: obveze za zaposlene, obveze za materijalne rashode, obveze za financijske rashode te na ostale tekuće obveze.

Stanje dospjelih obveza iznosi 0 kn odnosno Zavod za javno zdravstvo Koprivničko – križevačke županije nema dospjelih obveza odnosno svoje obveze podmiruje u valuti.

U Koprivnici, 8.7.2022.

Bilješke sastavila: Ravnateljica Zavoda:

Danijela Čošić, mag. oec, univ. spec. oec. dr. sc. Draženka Vadla, dr. med.,

 spec. epidemiologije